Publication: Magyar Közlöny
Issue: MK-1998-93 (Year: 1998, Number: 93)
Era: 1990-2004
Section: [11/1992. (III. 5.) AB határozat, ABH 1992, 77, 84.]
Paragraph Index: 264

2. Az egyik indítványozó a Jat. preambulumának fent említett részét az Alkotmány 3. § (3) bekezdésével, a pártok általi közvetlen közhatalom gyakorlásának tilalmával is ellentétesnek tartotta. E kérdéssel kapcsolatban az Alkotmánybíróság 810/B/1992. AB határozatában kifejtette azt az álláspontját, hogy a hatályos Alkotmány a pártalapítás alkotmányos korlátait nem egyes politikai irányzatok megnevezésével, hanem általánosan, tartalmi ismérvek segítségével állapítja meg, továbbá, hogy maga az Alkotmány tartalmazza a pártalapítás szabadságának fő alkotmányos korlátját, az alkotmányos jogrend tiszteletben tartásának kötelezettségét. Ez a kötelezettség a párt elnevezésétől függetlenül minden pártra vonatkozik. (ABH 1993, 601, 602.) Ezért az Alkotmánybíróság megítélése szerint az Alkotmány 3. § (3) bekezdése és a Jat. preambulumának az indítvánnyal támadott része között nem áll fenn alkotmányossági szempontból összefüggés. Dr. Sólyom László s. k., az Alkotmánybíróság elnöke Dr. Ádám Antal s. k., Dr. Bagi István s. k., alkotmánybíró előadó alkotmánybíró Dr. Erdei Árpád s. k., Dr. Holló András s. k., alkotmánybíró alkotmánybíró Dr. Kilényi Géza s. k., Dr. Kiss László s. k., alkotmánybíró alkotmánybíró Dr. Lábady Tamás s. k., Dr. Németh János s. k., alkotmánybíró alkotmánybíró Dr. Tersztyánszky Ödön s. k., Dr. Vörös Imre s. k., alkotmánybíró alkotmánybíró Alkotmánybírósági ügyszám: 1410/B/1997/5. 1998/93. szám KÖZLEMÉNY az országgyűlési képviselők választási elszámolásáról

Source: https://magyarkozlony.hu/hivatalos-lapok/56d1aa0820bdd175683bdc0e65b4a082d2764808/dokumentumok/0b338b2ff9e8ee0bd9b01f8ad7bf9345b036a544/letoltes